བྱ་བྱེད་ཐ་དད་པའི་བྱ་ཚིག་ལ།སི་ཏུའི་སུམ་རྟགས་འགྲེལ་ཆེནལས།དངོས་པོ་གང་ཞིག་ལ་ལས་གང་ཞིག་བྱེད་པ་པོ་གཞན་གྱིས་དངོས་སུ་སྒྲུབ་པར་བྱེད་པ་དེ་ནི་བྱེད་པ་པོ་གཞན་དང་དངོས་སུ་འབྲེལ་བའི་ལས།ཞེས་གསུངས།བྱ་བ་གང་ཞིག་བྱེད་པ་པོ་དང་བྱ་བའི་ལས་གཉིས་ཐ་དད་དུ་ཡོད་པ་ཞིག་ལ་གོ་དགོས་ཏེ།དཔེར་ན།སློབ་མས་ལས་བྱ་འབྲི་ཞེས་པ་ལྟ་བུ་ལ་མཚོན་ན།བྱེད་པ་པོ་ནི་སློབ་མ་དང་ལས་ནི་ལས་བྱ་ཡིན་པ།བོད་ཡིག་གི་བྱ་ཚིག་ནི་ཚིག་གྲོགས་གཞན་ལ་མ་བརྟེན་པར་བྱ་ཚིག་ཉིད་ནས་བྱེད་པོ་གཞན་འབྲེལ་ཡིན་མིན་གསལ་བར་སོ་སོར་སྟོན་ནུས་པ་ཡིན།དཔེར་ན།ཇ་བསྐོལ་ནས་ཁོལ།ཤ་བཙོས་ནས་ཚོས་དང་།འཁོར་ལོ་བསྐོར་དང་འཁོར་ལོ་འཁོར་སོགས་ལྟ་བུའོ།།